от страните преобразува държавните монополи от търговски характер в срок от пет години от влизането в сила на настоящото споразумение, така че да гарантира, че между физическите или юридическите лица на страните не съществува каквато и да било дискриминационна мярка по отношение на условията за снабдяването и пускането на пазара на стоки.
 2. Никоя от разпоредбите в настоящия член не засяга правата и задълженията на страните по силата на глава 8 (Обществени поръчки) от раздел IV от настоящото споразумение.
 3. Никоя от разпоредбите на параграф 1 не се тълкува по такъв начин, че да възпрепятства една от страните да създаде или поддържа държавен монопол.
 Член 259
 Обмен на информация и сътрудничество в правоприлагането
 1. Страните признават значението на сътрудничеството и координацията между своите съответни органи за защита на конкуренцията за допълнителното засилване на ефективното прилагане на законодателството в областта на конкуренцията и за постигането на целите на настоящото споразумение чрез насърчаване на конкуренцията и намаляване на антиконкурентното поведение на предприятията или антиконкурентните операции.
 2. За тази цел органът за защита на конкуренцията на едната страна може да уведоми органа за защита на конкуренцията на другата страна за желанието си да си сътрудничат по отношение на дейностите по правоприлагане. Това сътрудничество не възпрепятства страните да вземат независими решения.
 3. С оглед улесняване на ефективното прилагане на съответното законодателство в областта на конкуренцията органите за защита на конкуренцията на страните могат да обменят информация, включително относно законодателството и дейностите по правоприлагане, в рамките на ограниченията, наложени от тяхното съответно законодателство, и като вземат предвид своите основни интереси.
 Член 260
 Консултации
 1. Всяка от страните, по искане на другата страна, започва консултации във връзка с изявления, направени от другата страна, с цел насърчаване на взаимното разбирателство или разглеждане на специфични въпроси, които произтичат от настоящия раздел. Подалата искането страна посочва по какъв начин въпросът засяга търговията между страните.
 2. Страните обсъждат незабавно, по искане на една от страните, всички въпроси, произтичащи от тълкуването или прилагането на настоящия раздел.
 3. С цел улесняване на обсъждането на въпроса, който е предмет на консултациите, всяка от страните се стреми да предостави значима неповерителна информация на другата страна в рамките на ограниченията, наложени от съответното законодателство и като взема предвид своите основни интереси.
 Член 261
 Страните не могат да използват процедурите по уреждане на спорове, предвидени в глава 14 (Уреждане на спорове) от дял IV от настоящото споразумение, по отношение на въпроси, които произтичат от прилагането на настоящия подраздел, с изключение на член 256 от настоящото споразумение.
 Раздел 2
 Държавна помощ
 Член 262
 Общи принципи
 1. Всяка помощ, предоставена от Украйна или от държавите — членки на Европейския съюз, чрез ресурси на държавата, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, е несъвместима с правилното функциониране на настоящото споразумение, доколкото може да засегне търговията между страните.
 2. Въпреки това, съвместими с правилното функциониране на настоящото споразумение са следните помощи:
 а)
 помощи със социален характер, предоставени на отделни потребители при условие, че тези помощи се предоставят,